Tupla tai kuitti

Tupla tai kuitti on alkujaan Tesvision, myöhemmin MTV:n tietovisailu, jota on esitetty televisiossa useaan otteeseen: 1958, 1960–1976, 1978–1979, 1983–1987 ja 2007–2008http://www.imdb.com/title/tt0412250/epcast?ref_=ttep_sa_1. Ohjelmaa juonsi 1950-luvulta 1980-luvulle Kirsti Rautiainen (myöh. Pajari). Ohjelman esikuvaksi hän mainitsi Italian televisiossa suositun tietovisan, ja myös Ruotsissa oli vuonna 1957 aloitettu visa nimeltä Kvitt eller dubbelt. Idea oli peräisin yhdysvaltalaisvisasta The $64,000 Question, joka oli alun perin radio-ohjelma. Tes-TV:n ohjelmatiedoissa lokakuulla 1958 ohjelman nimi esiintyy muodossa Double or quit – tupla tai kuitti. Ohjelmassa on kerrallaan vain yksi kilpailija. Hän on valinnut itselleen aihealueen, josta hänelle esitetään kysymyksiä. Kilpailijan on oikein vastattuaan päätettävä, haluaako hän jatkaa kisaamista (”tupla”) vai lopettaako hän (”kuitti”). Tuplan tai kuitin uudella esityskierroksella palkintosummat alkoivat 500 eurosta ja kaksinkertaistuivat kilpailijan jatkaessa. Pääpalkinto oli 16 000 euroa. Ohjelmaa esitettiin aluksi vuosina 1958–1988. Tuolloin juontajana toimi Kirsti Rautiainen, jonka ohjelma teki siitä pisimpään Suomen televisiossa esitetyn kotimaisen visailuohjelman. Tämä ennätys on voimassa nykyäänkin. Pääpalkinnon suuruus nousi 1960-luvun tuhannesta markasta 1970-luvulla 4 000 markkaan ja vielä 1980-luvulla 5 000 markkaan. Tuplan tai kuitti teki paluu televisioon 6. lokakuuta 2007 MTV:n juhlavuoden kunniaksi. Juontajaksi valittiin Kirsi Salo, joka juonsi aiemmin Heikoin lenkki -visailua.Suomen Tietotoimisto 19.3.2007 Ohjelman uusi versio oli Broadcastersin tuottama. Uusi versio herätti kritiikkiä heti ensimmäisenä tuotantokautenaan. Se lopetettiin vuonna 2008. ==Kuuluisia voittajia== *Suomen pääministerinäkin toimineen suurlähettiläs Sakari Tuomiojan 16-vuotias poika Erkki Tuomioja voitti pääpotin, 1 000 markkaa, vuonna 1963 aiheenaan kansainvälinen politiikka toisen maailmansodan jälkeen. Myöhemmin hän nousi kansanedustajaksi ja ministeriksi. *Markku Kivekäs voitti pääpalkinnon kahdesti: 15-vuotiaana vuonna 1962 aiheenaan Aku Ankka sekä vuonna 1965 aiheenaan Disneyn piirroselokuvat. Voiton myötä hän pääsi tapaamaan Walt Disneyn henkilökohtaisesti. Myöhemmin Kivekkäästä tuli Aku Ankka -lehden päätoimittaja. * Vuonna 1984 ohjelmassa esiintyi ”teininero” Harri Hursti, josta myöhemmin tuli tunnettu IT-asiantuntija. ==Suurimpia voittoja== 16 000 euroa * Riitta Valve, aiheena Tuntematon sotilas (2007)Riitta Valve löysi Väinö Linnan isänsä avulla, mtv3.fi 8 000 euroa * Otto Hanhinen, aiheena Star Wars (2008) * Minna Mikkola, aiheena Marilyn Monroe (2008) * Tero Pekkala, aiheena Juice Leskisen elämä ja tuotanto (2008) * Esa Tuominen, aiheena suomalainen rockyhtye Hurriganes (2008) * Timo Pulliainen, aiheena Suomen linnut (2008) * Vesa Partanen, aiheena kanadalainen rockyhtye Rush (2008) ==16 000 euron kysymykseen väärin vastanneita== * Aki Hietaharju, aiheena Yhdysvaltain sisällissota (2007) * Markku Virtanen, aiheena muinainen Egypti (2007)Markku Virtanen: "Saappaat jaloissa kaaduin", mtv3.fi * Maija Salonen, aiheena Romanovien suku (2007) * Matti Saarilaakso, aiheena Seitsemän veljestä -romaani ==Uuden Tuplan tai kuitin kritiikki== 15\. joulukuuta 2007 esitetyssä jaksossa kilpailija Jan Glantzin oikea vastaus hylättiin vääränä. Juontajan oikeana pitämä vastaus oli kuitenkin vanhentunutta tietoa, kun taas kilpailija käytti oikeaa ajankohtaista tietoa.Televisiovisailu huijasi kilpailijaa, Stara, 18.12.2007 3\. toukokuuta 2008 esitetyssä jaksossa kilpailija Jukka Tabell aiheenaan Pohjois-Euroopan pussikoit sai vastattavakseen kysymyksen, johon kysymyksen laatijan mielestä asiantuntijakaan ei voi vastata oikein. Tuotantoyhtiö Broadcasters oli poistanut käyttämänsä perhosasiantuntijan laatimat lisävihjeet, jotka olisivat olleet ainoa keino kysymysten tietoperäiseen ratkaisemiseen. Ohjelman tuottaja, Broadcastersin Santtu Luoto, kertoi julkisuudessa ”kysymyksen olleen vaikea, mutta siinä ei ollut virhettä”.Tupla tai kuitti teki sen taas, Iltalehti, 5.5.2008 MTV3 lopetti uuden Tuplan tai kuitin jo sen toisen kauden lopussa, keväällä 2008. ==Lähteet== Luokka:1950-luvun televisiosarjat Luokka:1960-luvun televisiosarjat Luokka:1970-luvun televisiosarjat Luokka:1980-luvun suomalaiset kilpailuohjelmat Luokka:2000-vuosikymmenen suomalaiset kilpailuohjelmat Luokka:Visailuohjelmat Luokka:Tesvision televisio-ohjelmat Luokka:MTV3:n televisio-ohjelmat